Dôvodová správa

Všeobecná časť

V uznesení vlády Slovenskej republiky č.1144 z 23. októbra 2002 k zmenám legislatívnych noriem podmieňujúcich návrh štátneho rozpočtu na rok 2003 sa ukladá v bode A.19. úloha ministrovi vnútra predložiť na rokovanie vlády návrh novely zákona č. 315/2001 Z. z. o Hasičskom a záchrannom zbore v znení neskorších predpisov s cieľom neuplatniť v roku  2003 ďalší plat a súčasne posunúť účinnosť  § 112 (hodnostný príplatok) od 1. januára 2004.

Prijatím navrhovaného zákona dôjde k úspore finančných prostriedkov zo štátneho rozpočtu na mzdách a odvodoch do poistných fondoch na rok 2003  v sume cca  98 mil. Sk.

Návrh zákona je v súlade s Ústavou Slovenskej republiky,  inými zákonmi a s medzinárodnými zmluvami , ktorými je Slovenská republika viazaná.

Materiál nebol prerokovaný  v Rade hospodárskej a sociálnej dohody Slovenskej republiky vzhľadom na potrebu urýchleného prerokovania návrhu predkladaného zákona súčasne s návrhom zákona o štátnom rozpočte na rok 2003.

Návrh zákona bol vypracovaný v súlade s iniciatívou  Ministerstva financií Slovenskej republiky, preto jeho súhlas s finančným dosahom je daný.

Doložka zlučiteľnosti
právneho predpisu
s právom Európskych spoločenstiev a právom Európskej únie

1. Navrhovateľ právneho predpisu:
    Vláda Slovenskej republiky

2. Názov právneho predpisu:
    Zákon, ktorým sa mení zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z.

3. Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu právneho predpisu z pohľadu Európskej dohody               o pridružení, Národného programu pre prijatie acquis communautaire, Partnerstva pre vstup, Bielej knihy, screeningu a plánu legislatívnych úloh vlády Slovenskej republiky: bezpredmetné
b)	identifikácia záväzkov vyplývajúcich zo schválených negociačných pozícií v príslušnej kapitole, ktorá je predmetom návrhu právneho predpisu: bezpredmetné

4. Problematika návrhu právneho predpisu:
 a)   je upravená v práve Európskych spoločenstiev: bezpredmetné
 b)   nie je upravená v práve Európskych spoločenstiev: bezpredmetné
 c)   je upravená v práve Európskej únie: bezpredmetné
 d)   nie je upravená v práve Európskej únie: bezpredmetné

5.  Stupeň zlučiteľnosti návrhu právneho predpisu s právom Európskej únie:
     bezpredmetné

6.  Gestor:
     bezpredmetné

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie: bezpredmetné

Osobitná časť

K čl. I

V prvom a  v  druhom bode sa navrhuje upraviť ustanovenia § 203 ods. 1                       a  § 203 ods. 2 písm. a),  ktoré priznávajú  príslušníkom Hasičského a záchranného zboru ďalší plat s účinnosťou od 1. januára 2003.

V treťom bode sa navrhuje posunúť účinnosť § 112 o hodnostnom príplatku príslušníkov Hasičského a záchranného zboru, ktorá je ustanovená v § 211 od 1. januára 2003,  na  1. januára 2004.

Navrhovaná úprava vyplýva z návrhu zákona o štátnom rozpočte na rok 2003, ktorý predkladá Ministerstvo financií Slovenskej republiky.

K čl. II

Navrhuje sa, aby predmetný návrh zákona nadobudol účinnosť 1. januára 2003.